钦定古今图书集成/明伦汇编/氏族典/第451卷 > 《廖用贤尚友录》 > 范升
## 钦定古今图书集成/明伦汇编/氏族典/第451卷 > 《廖用贤尚友录》 > 范升

按《后汉书范升传》：“升字辩卿，代郡人。王莽大司空王
邑辟升为议曹史，使上党与汉兵会，因留不还。建武
二年，光武征拜议郎，迁博士，上疏让，不许。然由是重
之，数诏引见，每有大议，辄见访问。后为出妻所告，坐
系，得出还乡里。永平中，为聊城令，坐事免，卒于家。”